दैनिक ट्रिब्यून » News अंतरराज्यीय चोर गिरोह का सदस्य काबू - दैनिक ट्रिब्यून
अंतरराज्यीय चोर गिरोह का सदस्य काबू
होशियारपुर, 12 दिसंबर (निस)
अंतरराज्यीय चोर गिरोह का सदस्य तथा राजस्थान और पंजाब सहित थाना मेहटीयाना के विभिन्न गांवों में हुई लगातार चोरियों के मुख्य आरोपी को पुलिस ने गिरफ्तार कर लिया है। पुलिस पार्टी ने पिछले माह गांव अजड़, अहिराणा कलां व मोनाकलां में हुई सीरियल चोरियों के मुख्य आरोपी राजा वर्मा निवासी गांव कक्का जिला लुधियाना को गिरफ्तार किया है। थाना मेहटीयाना के थाना प्रभारी प्रदीप कुमार ने बताया कि चोरी की घटनाओं के लिए प्रयोग की गई कार व एक पेचकस भी बरामद किया गया है। आरोपी को अदालत में पेश करके पुलिस रिमांड हासिल कर लिया गया है। पूछताछ के दौरान राजा वर्मा ने बताया कि उनके गैंग का मास्टर माइंड सूरज कांसा उर्फ नेपाली उसका जीजा लगता है। इसके अतिरिक्त गैंग में राजू, अजय कुमार हरियाणवी, ताये का लड़का राजीव सैंटू भी शामिल हैं। आरोपी ने माना है कि उसने राजस्थान सहित पंजाब के विभिन्न जिलों में चोरी की घटनाओं को अंजाम दिया है। उसने माना कि 2017 में अजमेर शहर में 1.20 लाख रुपए की चोरी की। गांव पाशटा के एक घर में से 64 हजार रुपए की चोरी की थी। उसने कई अन्य वारदात भी कबूल की है।
Comments Off on अंतरराज्यीय चोर गिरोह का सदस्य काबू